|  |  |
| --- | --- |
| **Iktatószám:** KI/35994-10/2019/XII.  **Ügyintéző:** Törőcsik Attila / SE  **Telefon:** 462-3368  **E-mail:** [foepitesz@erzsebetvaros.hu](mailto:foepitesz@erzsebetvaros.hu) | **Tárgy**: Budapest VII. kerület, Bethlen Gábor utca 6. szám, 32971 hrsz. alatti ingatlanra és az előtte lévő (32974) hrsz. alatti közterületre vonatkozó városképi bejelentési eljárás |

**Hivatali kapu elérhetőség**: rövid név: BPVIIPH  KRID kód:500127390

**HATÁROZAT**

**Gourmet Planet Vendéglátóipari és Kereskedelmi Korlátolt Felelősságű Társaság** *(1077 Budapest, Bethlen Gábor utca 6., Cg. 01 09 284444, a továbbiakban: Bejelentő)* által 2019.12.10-én Cégkapun keresztül EPAPIR-20191210-10532 azonosítóval benyújtott, KI/35994-9/2019/XII számon iktatott Budapest VII. kerület, Bethlen Gábor utca 6. szám, 32971 hrsz. alatti 32971/0/A/5,6 albetétszámú ingatlan homlokzati szakaszához építetten a (32974) hrsz alatti közterületre vonatkozó, Kertész Károly építész tervező (névjegyzék száma: É3 01-2939) által készített dokumentáció alapján városképi bejelentési kötelezettség alá eső téliesített vendéglátó teraszra, cégér, cégtábla és felíró táblák elhelyezésére vonatkozó

**városképi bejelentést tudomásul veszem az alábbi kikötésekkel:**

* A cégért, cégtáblát, felíró táblákat és a téliesített terasz építése-bontása során esetlegesen megsérült közterületi burkolatot és homlokzatot az eredeti állapotban kell helyreállítani.
* A cégért, cégtáblát, felíró táblákat és a téliesített teraszt az érintett tevékenység megszűnésével egy időben el kell bontani.
* Közterületről látható homlokzaton (tetőzeten) vagy azok előtt szabad vagy védőcsőben vezetett kábel és védődoboz nem helyezhető el, a homlokzatok felújítása esetén ezek megszüntetése kötelező.
* **A vendéglátó terasz téliesítése csak Közterület Alakítási Terv alapján végezhető el.**
* **Jelen tervdokumentációban foglalt terasz téliesítése csak időszakosan a téli időszakra engedélyezett. A téliesítéssel összefüggő szerkezeteket a fűtési szezon végével – legkésőbb minden év április 15-ig – el kell bontani.**
* Jelen határozat időbeli hatálya a határozat jogerőre emelkedéstől számított12 hónap, ha ezen időponton belül a munkát nem fejezték be, új eljárás lefolytatását kell kezdeményezni.

**Egyúttal a Bejelentőt a Budapest VII. kerület, Bethlen Gábor utca 6. szám 32971 hrsz. alatti ingatlanon városképi bejelentési eljárás nélkül végzett - *városképi bejelentés köteles* – „meglévő” cégtábla elhelyezése miatt településkép-védelmi bírsággal sújtom, melynek összege 10.000,- Ft, azaz Tízezer forint.**

A munka elkészültét írásban be kell jelenteni.

A határozat ellen a kézhezvételtől számított 15 napon belül Budapest Főváros VII. Kerület Erzsébetváros Önkormányzata Képviselő-testületéhez fellebbezéssel lehet élni. A fellebbezést a képviselő-testületnek címezve, Budapest Főváros VII. Kerület Erzsébetvárosi Polgármesteri Hivatal Főépítészi Irodájához, a Polgármester személyéhez, mint az elsőfokú döntést meghozó szervhez címezve (1076 Budapest, Garay utca 5. szám) kell benyújtani.

A fellebbezés illetéke 5.000,- Ft, azaz Ötezer forint. Az illetéket az Erzsébetváros Önkormányzata 11784009-15507008 számú számlájára történő átutalással lehet megfizetni. Az átutaláson kérem feltüntetni az eljárás tárgyát. Az illeték befizetést az átutalásról szóló banki igazolással lehet igazolni.

Felhívom figyelmét, hogy a bejelentett tevékenység folytatása vagy megvalósítása a helyszínen ellenőrizhető, és vizsgálható a bejelentésben és annak mellékleteiben foglaltak jogszerűsége és szakszerűsége, illetve az, hogy az elvégzett vagy folytatott tevékenység a jogszabályban meghatározott feltételeknek megfelel-e.

Ha az ellenőrzése során megállapításra kerül, hogy a tevékenységet bejelentés nélkül, a bejelentéstől eltérően végezték, vagy a fenti kikötéseket nem tartották be a szabálytalanul végzett építési munka városképi kötelezési eljárás megindítását vonja maga után, melynek keretében 1.000.000,- Ft, azaz Egymillió forintig terjedő és ismételten kiszabható pénzbírsággal sújtható.

A városképi bejelentés tudomásul vétele nem mentesít az egyéb jogszabályok szerinti hatósági engedélyek megszerzésének kötelezettsége alól, és polgárjogi igényt nem dönt el, és nem keletkeztet.

Felhívom figyelmét, hogy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 9. § (1) bekezdésének rendelkezése szerint gazdasági társaság elektronikus ügyintézésre köteles (csak a cégkapun keresztül folytathat eljárást).

Hivatali kapu elérhetőség: rövid név: BPVIIPH  KRID kód:500127390

**INDOKOLÁS**

Bejelentő a rendelkező részben részletezett tartalommal városképi bejelentési eljárás iránti kérelmet nyújtott be.

A benyújtott tervdokumentációval kapcsolatban a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló **314/2012. (XI. 8.) Kormányrendelet** (a továbbiakban: **Korm. rendelet**) 26/B. §-a alapján Budapest Főváros VII. Kerület Erzsébetváros Főépítészének a véleményét kikérve a következőket állapítottam meg:

Tárgyi ingatlanon a téliesített vendéglátó terasz kialakítására vonatkozó tervdokumentációban rögzített bejelentést tudomásul vettem, mivel **a tervezett tevékenység – a kikötések betartása mellett – illeszkedik a városképbe.**

A tervdokumentációban rögzítettek megfelelnek a Korm. rendelet meghatározott követelményeknek, valamint az Erzsébetváros Városképvédelmi Rendeletéről szóló Budapest Főváros VII. kerület, Erzsébetváros Önkormányzata Képviselő-testületének 25/2017. (X. 09.) Önkormányzati rendelet (a továbbiakban: **EVR**) 29. §-ában, továbbá a Budapest Főváros VII. kerület Erzsébetváros Önkormányzata Képviselő-testületének Erzsébetváros Építési Szabályzatáról szóló **25/2018. (XII. 21.) Önkormányzati rendeletében** (a továbbiakban: **EÉSZ**) foglaltaknak.

A városképi bejelentéshez csatolt tervdokumentációban a cégért meglévőnek jelölik.

Az EVR 30. § (1) és (2) bekezdései alapján a városképi bejelentés köteles munkák a bejelentés tudomásul vételéről szóló Polgármester által aláírt határozat birtokában, annak véglegessé válásakor, az abban foglalt esetleges kikötések figyelembevételével kezdhető meg, ha ahhoz más hatósági engedély nem szükséges.

A településkép védelméről szóló 2016. évi LXXIV. törvény (a továbbiakban: TvTv.) 10. § (4) bekezdése és 11. §-a értelmében a településképi bejelentési eljárás során meghozott döntésben foglaltak megszegése vagy a bejelentés elmulasztása esetén az ingatlan tulajdonosát az építmény, építményrész felújítására, átalakítására vagy elbontására kötelezheti, továbbá 1.000.000,- forintig terjedő, közigazgatási bírságnak minősülő településkép-védelmi bírság kiszabását rendelheti el.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: 314/2012. Korm. rendelet) 26/F. §-a alapján:

*„(1) A településkép-védelmi bírság kiszabása esetén a polgármester a*[*közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló törvény*](https://uj.jogtar.hu/)*alapján dönt a bírság összegéről.*

*(2) A bírságot a bírság összegét megállapító határozat véglegessé válásától számított 15 napon belül az önkormányzatnak a Magyar Államkincstárnál vezetett - és a határozatban is megjelölt - előirányzat-felhasználási számlájára kell átutalási megbízással teljesíteni, vagy készpénz-átutalási megbízással postai úton befizetni.”*

# A [közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló törvény](https://uj.jogtar.hu/) 2017. évi CLXXIX. törvény (a továbbiakban: 2017. évi CLXXIX. törvény) 3. § (2) bekezdése alapján: *„A helyi önkormányzat képviselő-testületének rendelete alapján megállapítható közigazgatási bírság felső határa - a jogsértő személyétől függően - természetes személyek esetén kétszázezer forint, jogi személyek és jogi személyiséggel nem rendelkező szervezetek esetén kétmillió forint lehet. A közigazgatási bírság felső határát az önkormányzati rendeletben a jogsértés jellegével arányban kell megállapítani.”*

A településkép-védelmi bírság kiszabásánál figyelembe vettem a 314/2012. Korm. rendelet 26/F. § (1) bekezdésében és a 2017. évi CLXXIX. törvény 3. § (2) bekezdésében foglaltakat.

A végezni kívánt építési tevékenység az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló **312/2012. (XI. 8.) Korm. rendelet** 1. melléklete szerint építési engedély nélkül végezhető építési tevékenység.

A kikötéseket az alábbi jogszabályhelyi hivatkozások alapján tettem meg:

* Az elbontásra vonatkozó kikötést az EVR 27.§ (2) bekezdése alapján tettem.
* A kábel és védődobozokra vonatkozó kikötéseimet az EVR 12. § (3) bekezdés o) pontja alapján tettem.
* A vendéglátó terasz téliesítésére tett kikötésem az EVR 23. § (5) bek. alapján tettem.

Tájékoztatom, hogy a végezni kívánt tevékenység csak jelen határozatban, illetve annak kikötéseinek megfelelően valósítható meg. Amennyiben jelen határozattól vagy annak mellékletét képező tervdokumentációtól eltérő módon történő kivitelezést tervez úgy az EVR alapján, a tevékenység megkezdése előtt, megfelelő dokumentáció benyújtása mellett ismételten városképi bejelentést kell tennie.

Amennyiben városképi bejelentési kötelezettség alá nem tartozó építési munkát kíván folytatni, úgy az egyéb jogszabályi követelményeknek (pl.: EÉSZ; EVR) meg kell felelni.

# Jelen határozatban foglaltak megszegése a településkép védelméről szóló **2016. évi LXXIV. törvény** (a továbbiakban: **Tvtv.**) 11. § -a, a Korm.rendelet 26/E. §-a és az EVR 36. §-a alapján városképi kötelezési eljárás lefolytatását és pénzbírság kiszabását vonhatja maga után.

**A fentiekre figyelemmel a határozat rendelkező részében foglaltak szerint döntöttem.**

Tájékoztatom, hogy amennyiben az általános közigazgatási rendtartásról szóló **2016. évi CL. törvény** (a továbbiakban: **Ákr.**) 33. § (1) bekezdésében meghatározott iratbetekintési jogával élni kíván, szíveskedjen azt a +36-1-462-3360-as telefonszámon időpont egyeztetés céljából jelezni.

# Hatáskörömet a Ákr. 15. § (1) bekezdése, a Tvtv. 8. § (2) bekezdés c) pontja, az épített környezet alakításáról és védelméről szóló 1997. évi LXXVIII. törvény 6/A. § (1) bekezdés a) pont aa) alpontja és (2) bekezdés b) pontja, illetékességemet az Ákr. 16. § (1) bekezdés b) pontja állapította meg.

A fellebbezési lehetőséget a Tvtv. 10. § (3) bekezdése, valamint a Ákr. 116. § (1) bekezdése, 118. § (3) bekezdése és 116. § (4) bekezdés b) pontja alapján biztosítottam.

A fellebbezési illeték mértékét az illetékekről szóló **1990. évi XCIII. törvény** (a továbbiakban: **Itv.**) 29. § (2) bekezdésében foglaltak alapján állapítottam meg, az illeték lerovásának módjáról az Itv. 73. § (1) bekezdése alapján adtam tájékoztatást.

Budapest, 2019. december 17.

**Niedermüller Péter**

polgármester

**Kapja:**

1. Gourmet Planet Vendéglátóipari és Kft. (bejelentő) Adószám:**25598647-2-42** Cégkapun keresztül
2. B.I.F. Ingatlankezelő Kft. (közös képviselő útján a Bp. VII. kerület, Bethlen Gábor utca 6. szám alatti ingatlan tulajdonosai) Adószám: **13863120** Cégkapun keresztül
3. Hatósági és Ügyfélszolgálati Iroda útján a Bp. VII. ker. Önkormányzat (Tulajdonos) + Tervdokumentáció Helyben
4. Irattár